L 258/118
LT
Europos Sąjungos oficialusis leidinys
2022 10 5
Skaitmeninė pertvarka, kibernetinis saugumas, duomenų apsauga 56.
pripažįsta, kad COVID-19 pandemijos protrūkis paspartino jau aktualią komunikacijos priemonių ir administracinių procesų supaprastinimo bei skaitmenizacijos, pavyzdžiui, bepopierių finansinių grandinių diegimo, tendenciją; mano, kad 2020 m. kovo mėn. įdiegti išbandyti patobulinimai turėtų tapti struktūriniai ir būti taikomi taip pat ir pasibaigus pandemijai;
57.
pažymi, kad 2020 metais IT skirtas biudžetas sudarė 7 500 000 EUR, palyginti su 4 900 000 EUR 2019 metais, t. y. padidėjo 53 proc., – tai daugiausia dėl nepanaudotų asignavimų, kurie, siekiant toliau spręsti susikaupusių IT srities veiksmų problemą, perkelti iš kitų biudžeto eilučių; primena, kad biudžeto asignavimų perkėlimas negali atstoti reikiamo bet kurios IT paslaugos struktūrinio finansavimo;
58.
pažymi, kad iki 2020 m. pabaigos Komitetas visus darbuotojus aprūpino skreitiniais kompiuteriais ir paprašius skyrė aukštos kokybės ausines; bendra šios įrangos kaina – 322 462 EUR; žino, kad 2021 m. sausio mėn.
Komitetas priėmė sprendimą dėl vienkartinės išmokos mokėjimo reikalavimus atitinkančių darbuotojų prašymu, siekiant padengti ypatingas išlaidas, susijusias su privalomu nuotoliniu darbu (pateikti 563 prašymai, pagal kuriuos išmokėta bendra suma sudarė 107 271 EUR);
59.
palankiai vertina Komiteto skaitmeninėje strategijoje nustatytus konkrečius su kibernetiniu saugumu susijusius siektinus rezultatus; vertina glaudų bendradarbiavimą su ES institucijų, įstaigų ir agentūrų kompiuterinių incidentų tyrimo tarnyba (CERT-EU) – tai Komiteto IT saugumo pagrindas;
60.
sveikina Komitetą reikšmingai patobulinus narių portalą, priemonę „Phoenix“ ir dokumentų darbo srauto priemonę „Adonis“, taip pat padarius pažangą, susijusią su hibridine debesijos aplinka, kuri yra paskutinis skaitmeninės darbo vietos komponentas; atkreipia dėmesį į tai, kad nariams skirtas Komiteto intraneto tinklavietė buvo visapusiškai pertvarkyta, kad taptų vieno langelio principu veikiančia platforma; palankiai vertina tai, kad pasirašant elektroniniu būdu naudojamas kvalifikuotas elektroninis parašas, taip pat kitos nuotolinės ir skaitmeninės priemonės;
61.
pažymi, kad pastaraisiais metais atliekant Komiteto vidaus auditą beveik visas dėmesys buvo skiriamas procedūrų ir procesų patikimumo analizei bei vertinimui ir mažesniu mastu – operacijų auditui; ragina parengti specialų nuotolinio arba skaitmeninio vidaus audito Komitete skatinimo planą; pažymi, kad Komitetas, atsižvelgdamas į Europos duomenų apsaugos priežiūros pareigūno prašymą, apžvelgė asmens duomenų perdavimą trečiosioms šalims ir padarė išvadą, kad jokia veikla nebuvo paveikta; atkreipia dėmesį į tai, kad Komitetas prisijungė prie tarpinstitucinės preliminariosios sutarties su „Microsoft“ ir kad jis nebeturi atskirų individualių licencijų susitarimų su „Microsoft“; vis dėlto ragina Komitetą teikti pirmenybę atvirojo kodo technologijai, siekiant išlaikyti savo techninių sistemų kontrolę, išvengti priklausomybės ir susaistymo su pardavėju, užtikrinti griežtesnes naudotojų privatumo ir duomenų apsaugos priemones ir padidinti saugumą ir skaidrumą visuomenei;
Pastatai ir saugumas 62.
supranta, kad Komitetas ir Regionų komitetas įgyvendina savo ilgalaikę pastatų strategiją, daugiausia dėmesio skirdami geografinei koncentracijai ir biurų paskirstymo reorganizavimui; pažymi, kad, atsakingos darbo grupės nuomone, tam, kad būtų galima sukurti geras darbo sąlygas, itin svarbu turėti papildomą pastatą, kuriame tilptų maždaug 200 asmenų; pažymi, kad ši analizė paskatino Komitetą ir Regionų komitetą perimti pastato „B100“ nuomos sutartį iš Europos išorės veiksmų tarnybos ir kad 2020 m. paskutinį ketvirtį Komiteto ir Regionų komiteto biurai patvirtino administracinio susitarimo projektą; žino, kad dėl COVID-19 pandemijos procesas užtruko;
63.
palankiai vertina pagerėjusią padėtį pagrindinėse pastatų strategijos srityse, būtent esamų pastatų atnaujinimą siekiant sukurti ergonomikos standartus atitinkančias sveikesnes darbo vietas, padidinti saugumo lygį, sumažinti elektros energijos suvartojimą ir laikytis aplinkosaugos srities įsipareigojimų;
64.
pažymi, kad 2021 m. rugsėjo mėn. perėmus pastatą „B100“, vis dar atliekami tyrimai ir šalinamas asbestas; ragina Komitetą ir Regionų komitetą periodiškai atlikti sąlygų tame pastate stebėseną ir nuolat atitinkamai informuoti darbuotojus; primena savo 2021 m. spalio 20 d. rezoliuciją su rekomendacijomis Komisijai dėl darbuotojų apsaugos nuo asbesto (5);
(5) Priimti tekstai, P9_TA(2021)0427.